en en en cy cy en cy en cy cy en en de cy cy fy es es en cy cy en cy cy es ca en cy cy en en en en en en sv en en en cy en fr es en en en en pt en en en en en en en en en ja en en en es ru en en en en en en en en en en en en en id en es cy en ca it fr en en en es en it de cy br en en cy ceb de en en en cy en ca es es en la en en en ca es pt en fr en en es en en es it en en fr en it en nl en en en en cy fr cy cy cy cy it id en fr en en en en id en en fr pl it fr cy en tr pl en fr en en en en en es it en en en es en en en de en en en en en en mg de cy en en nl en en de en ca cs cy cy cy en en sv eu ca es eo es de en nl de en en en fr en en en en ja en en fr en en en de en en es cy cy ca fr en en en en de en nl en en en en es en de en en cy en ca nl fr en cy de es es en en eo en pt fr en en en en en en en it en en eo ru en en en cy en en en bn en fr en fr en en en en cy en it en en en en en en cy it en de sv en en en cy fr en es en en en en en en en cy en en en en en en en cy cy en cy et pl en cs en pl en en es es cs cy en fr ru fr en en en es en hbs_lat en en en en en en en en en ru en en en hbs_lat en en en fa en en en en en es en hbs_lat en en en en en en en en fa en cy en en
Various Artists - Caneuon Rhys Jones - Music - Sain Records - Music from Wales
Mi wn y bydd croeso mawr i’r casgliad hwn, sy’n gofnod o gyfraniad cwbl arbennig Rhys Jones I gerddoriaeth Cymru. Ac wrth wrando ar y caneuon, cawn ddwyn i gof y cymeriad cynnes, annwyl a difyr a gyfoethogodd ein diwylliant am gymaint o flynyddoedd. Ac imi, yr hyn oedd yn gwneud Rhys mor arbennig oedd ei agwedd tuag at gerddoriaeth, nid fel disgyblaeth neu bwnc academaidd, ond fel rhan annatod o hwyl a chreadigrwydd bywyd bob dydd. Bu ei ddylanwad ar gantorion a chyfansoddwyr yn anfesuradwy – fel y tystia Gareth Glyn – ond roedd hefyd yn ddylanwad ar y rhai a gafodd hwyl ar ganu, ac yn wir y miloedd sy’n mwynhau gwrando ar ganu. Roedd Rhys yn feistr ar y piano, ac fe wyddai nad un math o gerddoriaeth oedd yn apelio at bobol, ond bod yr amrywiaeth yn rhan annatod o’r apêl. Ac y mae’r amrywiaeth hwnnw, y tapestri lliwgar o wahanol arddulliau, yn amlwg iawn yn y casgliad hwn. Yn Arian, Arian allan o’r sioe Ffantasmagoria, gwelwn fel yr oedd Rhys yn deall i’r dim bosibiliadau rhyfeddol y sioe gerdd, ac mewn cyferbyniad llwyr, yn Cilfan y Coed, clywn ei ddawn gerddorol delynegol ar ei hyfrytaf. Prawf arall o gamp Rhys oedd ei fod wedi gadael ei ôl ar sawl cenhedlaeth, ac yn dal i apelio at bob oed. Bu ef a’i briod, Gwen, yn hyfforddi cannoedd o bobl ifanc, ac yn difyrru’r tyrfaoedd drwy gyfrwng nifer o gorau a phartïon mor amrywiol â Chôr y Glannau a Chantorion Gwalia, a chawn flas ar y cyfan yn y casgliad hwn. Ac ychwanegwyd at y darnau a recordiwyd ers sawl blwyddyn rai a recordiwyd yn arbennig gan genhedlaeth newydd o gantorion ifanc, yn cynnwys disgynyddion Rhys ei hun. Nodwedd arall amlwg yn ei waith oedd ei genedlaetholdeb gwresog, fel yr amlygwyd ef yn y gân fytholwyrdd O Gymru, cân sy’n cael ei hail-eni’n barhaus gan gorau ac unigolion hyd heddiw. A thrwy’r cyfan, mae ei deyrngarwch i’w filltir sgwâr yn Sir y Fflint, lle bu’n gwarchod y ffin drwy gydol ei oes.
Doedd ’na neb fel Dad. Roedd o’n ffrind I bawb, yn hynod o ffraeth a doniol ac yn ŵr bonheddig o’i goryn i’w sawdl. Ond roedd cael fy magu yn swˆn ei alawon bendigedig, ei hamonïau cyfoethog a’i allu rhyfeddol fel pianydd yn fy ngwneud yn hogan freintiedig dros ben. Mae ’na hiraeth mawr ar ei ôl o ond diolch byth mae ganddon ni ei ganeuon. A bydd rheiny’n byw am byth.
Mi fydda i’n cofio Rhys Jones am byth fel yr athro ysgol a’m hysbrydolodd i ymhyfrydu mewn cerddoriaeth, ac i’w dewis fel gyrfa. Roedd yr effaith gafodd ar fachgen diog 13 oed – oedd eisoes wedi penderfynu rhoi’r gorau i wersi piano – yn sydyn ac eithriadol. Roedd ei wersi’n fwynhad pur, wedi’u cyflwyno yn y dull llawn hiwmor hwnnw y daethon ni i gyd i’w adnabod a’i hoffi gymaint. Roedd ei gefndir a’I hoffterau ei hun – oedd yn cynnwys jazz a cherddoriaeth ysgafn – yn cyfoethogi’I wersi, ac yn ddylanwad cryf ar ei waith gyda chôr yr ysgol: nid ar chwarae bach y byddid yn anghofio’i drefniannau unigryw o ganeuon o bob rhan o’r byd; nac ychwaith ei arddull biano hynod, oedd wedi’i hysbrydoli gan Fats Waller a chewri eraill yr arddull stride (lle mae’r llaw chwith yn neidio gyda chyflymder a chywirdeb rhyfeddol o waelod yr allweddell i’r canol). Fel toreth o agweddau eraill ar ei waith, roedd hwn yn un o’r rhai y ceisiais i’w hefelychu – yn wir, mae ôl dylanwad Rhys Jones yn gwbwl amlwg ar nifer o’m cyfansoddiadau i, yn enwedig ym myd y ddrama gerdd, maes arall lle’r oedd o’n feistr. Roedd Rhys yn rhoi cyfle i bob plentyn oedd ag awydd i gyfrannu. Mi fydd cyn‑ddisgyblion sydd bellach yn eu chwedegau yn cofio’i drefniant ysbrydoledig o O Mae’n Braf, ar gyfer y plant oedd yn derbyn gwersi yn yr ysgol ar offerynnau megis y ffidil, y soddgrwth, y clarinet a’r bas dwbl. Ar arddull y big band y seiliodd Rhys ei drefniant, gan alw fel uchafbwynt ar i res o chwaraewyr recorder sefyll i ddatganu’r thema fel sacsoffonwyr Glenn Miller. Yn y cyfnod yma y deuthum i adnabod, a thrysori, ei gyfansoddiadau gwreiddiol. Mae’i gyfrol yn y gyfres Caneuon Newydd i Ysgolion yn batrwm o’r hyn y dylai caneuon o’r fath fod, gyda gwreiddioldeb a ffresni yn yr alawon a’r gynghanedd gerddorol; ac mae’r darnau i’w gôr deulais, fel Llan-y-Dŵr, yn glasuron. Cefais y fraint o fod yn ddisgybl iddo yn y cyfnod pan fu’n cyfansoddi un o’i ganeuon enwocaf, O Gymru; roeddem yn dyst i ddatblygiad y gân, a roedd Rhys yn croesawu’n sylwadau ni arni. Arwydd o haelioni’i gymeriad oedd iddo ddweud wedyn ei fod wedi ymgorffori’r awgrymiadau hynny yn y gân, er wrth gwrs mai campwaith o’i eiddo ef oedd hi drwyddi draw, a darn oedd, fel cynifer o rai eraill, yn amlygu’i wreiddioldeb ac arloesedd fel cyfansoddwr.
Er i Rhys Jones adael Ysgol Maes Garmon ond pedair blynedd wedi’n cyfarfyddiad cyntaf ni, rwy’n teimlo’n freintiedig ein bod wedi cadw mewn cysylltiad am dros ddeugain mlynedd wedyn; a doedd dim pylu o fath yn y byd ar ei frwdfrydedd, ei ddireidi a’i ymroddiad llwyr i’w ddisgyblion ac i’w gorau. Roedd yn anrhydedd ac yn bleser pur cael adnabod rhywun a fu’n ysbrydoliaeth, nid yn unig i mi ond i gynifer o bobol eraill ddaeth i gysylltiad ag o yn ei yrfa hir a disglair.
O Gymru - Cantorion Colin Jones
Dal Ein Tir - Bryn Terfel a Rhys Meirion
Gloria - Côr y Glannau
Y Clychau - Leah Owen a Parti'r Ynys
Tân Glyndŵr - Meibion Menlli
Cilfan y Coed - Trystan Llŷr Griffiths
Caryl - Y 4o5's
Arian, Arian - Côr Theatr Clwyd
Carnedd yw'r Tŵr - Cantorion Gwalia
Yr Hen Win - Côr y Glannau
Digon i Mi - Rhydian Jenkins
Emyn o Fawl - Côr Theatr Clwyd
Bwthyn Gwyn - Parti'r Ffynnon
Y Ddraenen Wen - Aled Wyn Davies
Tapestri - Meibion Menlli
Dros y Gorwel - Steffan Rhys Hughes a Ceri Haf Roberts
Af, Af yn Ôl - Côr Theatr Clwyd
O Gymru - Jane Evans a Diliau Dyfrdwy
Buy as digital download
Product ID : Sain SCD2747
Items : 0 | Value : £0.00
Subscribe to the Sain Newsletter:
AP TED A'R APOSTOLION
BANGOR CITY MALE VOICE CHOIR
BOB DELYN A'R EBILLION
CHOIR OF ST JOHN'S COLLEGE, CAMBRIDGE
COWBRIDGE MALE VOICE CHOIR
CWMBACH MALE VOICE CHOIR
DYFFRYN PERIS MALE VOICE CHOIR
FLINT MALE VOICE CHOIR
JEREMY HUW WILLIAMS & CATRIN FINCH
LAND OF MY MOTHERS
LLANELLI MALE VOICE CHOIR
LLANGWM MALE VOICE CHOIR
MORRISTON RFC MALE VOICE CHOIR
NORTH WALES MALE VOICE CHOIRS
PENDYRUS MALE VOICE CHOIR
PENRHYN MALE VOICE CHOIR
RHUTHUN & DISTRICT CHOIR
Rhys Meirion a Robat Arwyn
STEVE EAVES A RHAI POBL
THE LONDON WELSH FESTIVAL OF MALE CHOIRS
TOMOS WYN A'R BAND
TRELAWNYD MALE VOICE CHOIR
VALE OF TYWI MALE VOICE CHOIR
WHITLAND MALE VOICE CHOIR
© SAIN (RECORDIAU) CYF.
Canolfan Sain, Llandwrog, Caernarfon, Gwynedd, LL54 5TG
.(JavaScript must be enabled to view this email address) | Phone : 01286 831 111